
N. 3047. 
Jak po inne lata, tak i w roku bieżącym wydał Ojciec Święty na miesiąc październik 
Encyklike o nabożeństwie Różańcowem, 
którą tu w łacińskim tekscie zamieszczamy z tem, aby WW. Duchowieństwo parafialne we- 


dług modły w roku zeszłym zachowanej, to nader pożyteczne odprawiało nabożeństwo, 
a oraz w kazaniach wykładało Wiernym znaczenie jego. 


VENERABILIBVS FRATRIBVS 
PATRIARCHIS PRIMATIBVS ARCHIEPISCOPIS EPISCOPIS 
ALIISQVE LOCORVM ORDINARIIS 
PACEM ET COMMVNIONEM CVM APOSTOLICA SEDE HABENTIBVS 


EO EF. AXI 


Venerabiles Fratres Salutem et Apostolicam Benedictionem. 


Adiutricem populi christiani potentem et clementissimam, Virginem Dei Matrem, 
dignum est et magnificentiore in dies celebrare laude et acriore fiducia implorare. Si- 
quidem argumenta fiduciae laudisque auget ea varia benefieiorum copia, quae per ipsam 
affluentior quotidie in commune bonum longe lateque diffunditur. Nec beneficentiae 
tantae profecto a catholicis officia desunt .deditissimae voluntatis; quum, si unquam 
alias, his nimirum vel acerbis religioni. temporibus, videre liceat amorem et cultum 
erga Virginem beatissimam excitatum in omni ordine atque incensum. Cui rei prae- 
elaro sunt testimonio restitutae passim multiplicataeque in eius tutela sodalitates; eius 
nomini augusto splendidae dedieatae aedes; peregrinationes ad sacratiora eius templa 
actae frequentia religiosissima ; convocati coetus, qui ad eius gloriae incrementa deli- 
berando incumbant; alia id genus, per se optima fausteque in futurum significantia. 
Atque id singulare est Nobisque ad recordationem periucundum, quemadmodum multi- 
plices inter formas eiusdem pietatis, iam Rosarium Mariale, ille tam excellens orandi 
ritus, in opinione et consuetudine latius invalescat. Id Nobis, inquimus, periucundum 
est, qui, si partem curarum non minimam promovendo Rosarii instituto tribuimus, pro- 
be videmus quam benigna optatis Nostris adfuerit exorata Regina caelestis: eamque 
sic Nobis confidimus adfuturam, ut curas quoque aegritudinesque lenire valit quas pro- 

ximi allaturi sunt dies. — Sed praecipue ad regnum Christi amplificandum uberiora 
Nobis adiumenta ex Rosarii virtute expectamus. Consilia quae studiosius in praesentia 
urgemus, de reconciliatione esse dissidentium ab Ecclesia nationum, haud semel edixi- 
mus; simul professi, felieitatem eventus, orando obsecrandoque divino Numine, maxime 
quaeri oportere. Id etiam non multo antehac testati sumus, quum per sollemnia sa- 
crae Pentecostes, peculiares preces in eam causam divino Spiritui adhibendas commen- 
davimus: cui commendationi magna ubique alacritate obtemperatum est. At vero pro 
gravitate rei perarduae, proque debita omnis virtutis constantia, apte facit hortamen- 
tum Apostoli: Znstate orationi ); eo vel magis quod tali instantiae precandi suavius 
quoddam incitamentum bona ipsa coeptorum initia admovere videantur. Octobri igitur 
proximo nihil sane fuerit, Venerabiles Fratres, neque proposito utilius, neque aeceptius 
Nobis quam sí toto mense vos populique vestri, Rosarii prece consuetisque praescriptis, 
Nobiscum apud Virginem Matrem pientissimi insistatis. Praeclare quidem sunt causae 
cur praesidio eius consilia et vota Nostra summa spe committamus. 

Eximiae in nos caritatis Christi mysterium ex eo quoque luculenter proditur, 
quod moriens Matrem ille suam Ioanni discipulo matrem voluit relictam, testamento 
memori: Ecce filius tuus. In Ioanne autem, quod perpetuo sensit Ecclesia, designavit 
Christus personam humani generis, eorum in primis qui sibi ex fide adhaerescerent: 
in qua sententia sanctus Anselmus cantuariensis: Quid, inquit, potest dignius aestimari, 
quam ut tu, Virgo, sis mater quorum Christus dignatur esse pater et frater )? Huius igi- 
tur singularis muneris et laboriosi partes ea suscepit obiitque magnanima, consecratis 
in Cenaculo auspiciis Christianae gentis primitias iam tum sanctimonia exempli, auc- 
toritate consilii, solati, suavitate, efficacitate sanctarum precum admirabiliter fovit; ve- 
rissime quidem mater Ecclesiae atque magistra et regina Apostolorum, quibus largita 
etiam est de divinis oraculis quae conservabat im corde suo. — Ad haec vero dici vix 
potest quantum amplitudinis virtutisque tunc accesserit, quum ad fastigium caelestis 
gloriae, quod dignitatem eius claritatemque meritorum decebat, est apud Fllium assum- 
pta. Nam inde, divino consilio, sie illa coepit advigilare Ecclesiae, sic nobis adesse ct 
favere mater, ut quae sacramenti humanae redemptionis patrandi administra fuerat, 
eadem gratiae ex illo in omne tempus derivandae esset pariter administra, permissa ei 
paene immensa potestate. Hinc recte admodum ad Mariam, velut nativo quodam im- 
pulsu adduetae, animae christianae feruntur; cum ipsa fidenter consilia et opera, an- 
gores et gaudia communicant; cureaque ac bonitati eius se suaque omnia filiorum more 
commendant, Hinc rectissime delata ei in omni gente omnique ritu ampla praeconia, 
suffragio crescentia saeculorum: inter multa, ipsam dominam nostram, mediatricem no- 
stram 5), ipsam reparatricem totius orbis *), ipsam donorum Dei esse conciliatricem 5). — 
Et quoniam munerum divinorum, quibus homo supra naturae ordinem perficitur ad 


!) Col. IV, 2. 

1) Or. XLVI, olim XLVI. 

3) S. Bernardus serm. II. im adv. Domini m. 0. 

1) S. Tharasius, or. in praesent. Deip. 

5) fn offlc. graec., VIII deb., Osczovioo post oden IX. 

aeterna, fundamentum et caput est fides, ad hanc ideo assequendam salutariterque ex- 
collendam iure extollitar arcana quaedam eius actio, quae Auctorem edidit fidei, quae- 
que ob fidem beata est salutata: Nemo est. o sanctissima, qui Dei cognitione repleatur, 
nisi per te; nemo est qui salvetur, nisi per te, o Deipara; nemo, qui donum ew misericor- 
dia consequatur, nisi per te?). Neque is nimíus eerte videbitur qui affirmet, eius ma- 
xime ductu auxilioque factam ut sapientia et instituta evangelica, per asperitates offen- 
sionesque immanes, progressione tam celeri ad universitatem nationum pervaserint, 
novo ubique iustitiae et pacis ordine inducto. Quod quideni sancti Cyrilli alexandrini 
animum et orationem permovit, ita Virginem alloquentis: Per te Apostoli salutem genti- 
bus praedicarunt....; per te Crux pretiosa celebratur toto orbe et adoratar...; per te fugan- 
tur daemones, et homo ipse ad caelum revocatur; per te omnis creatura idolorum errore 
detenta. conversa est ad agnitionem veritatis; per te fideles homines ad sanctum baptisma 
pervenerunt. atque ecclesiae sunt ubivis gentium fundatae 1). — Quin etiam sceptrum ortho- 
doxae fidei, prout idem collaudavit doctor ?), praestitit illa valuitque: quae fuit eius non 
intermissa cura ut fides catholica perstaret firma in populis atque integra et fecunda 
vigeret. Complura in hoc sunt satisque cogniia monumenta rerum, miris praeterea 
modis nonnunquam declarata. Quibus maxime temporibus locisque dolendum fuit, 
fidem vel socordia elanguisse vel peste nefaria errorum esse tentatam, magnae Virgi- 
nis suceurrentis benignitas apparuit praesens. Ipsaque movente, roborante, viri extite- 
runt sanctitate clari et apostolico spiritu, qui conata retunderent improborum, qui ani- 
mos ad christianae vitae pietatem reducerent et inflammarent. Unus multorum instar 
Dominicus est Gusmanus, qui utraqne in re elaboravit, marialis Rosarii confisus. ope, 
feliciter. Neque dubium cuiquam erit, quantum redundet in eamdem Dei Genitricem 
de promeritis venerabilium Ecclesiae Patrum et Doctorum, qui veritati catholicae tuen- 
dae vel illustrandae operam tam egregiam dederunt, Ab ea namque, sapientiae divi- 
nae Sede, grato ipsi fatentur animo copiam consilii optimi sibi defluxisse seribentibus ; 
ab ipsa propterea, non a se, nequitiam errorum esse devictam. Denique et Principes 
et Pontifices romani, custodes defensoresque fidei, alii sacris gerendis bellis, alii solle- 
mmnibus decretis ferendis, divinae Matris imploravere nomen, nunquam non praepotens 
ac propitium senserunt. — Quapropter non vere minus quam splendide Ecclesia et Pa- 
tres gratulantur Mariae: Ave, os perpetuo eloquens Apostolorum, Fidei stabile firmamen- 
tum. propugnaculum Ecclesiae immotum *); Ave, per quam inter unius, sanctae, catholicae 
atque apostolicae Ecclesiae cives descripti sumus"); Ave, fons divinitus scaturiens, e quo di- 
vinae sapientiae fluxit, purissimis ac limpidissimis orthodowiae undis defluentes, errorum 
agmen dispellunt $9; Gaude. quia cunctas haereses sola inieremisti in universo mundo '). 


1) S. Germanus constantinop. or. II im dormit. B. M V. 

2) Hom. contra Nestorium. 

3) Zb. 

4) Eo hymno Graecor. 'AvXzczoz. 

5) S, Ioannes Damasc. or. in annunc. Dei Genitricis, n. 9. 

$) S. Germanus constantinop. or. im Deip. praesentatione, n. 14. 

Ista quae Virginis excelsae fuit atque est pars magna in cursu, in proeliis, in 
triumphis fidei catholicae, divinum de illa.consilium facit illustrius, magnamque in 
spem bonos debet omnes erigere, ad ea quae nune suut in communibus votis. — Ma- 
riae fidendum, Mariae supplicandum! Ut enim christianas inter nationes una fidei pro- 
fessio concordes habeat mentes, una perfectae caritatis necessitudo copulet voluntates, 
hoe novum exoptatumque Religionis decus, sane quam illa poterit virtute sua ad exi- 
tum maturare. Ecquid autem non velit efficere, ut gentes, quarum maximam coniunc- 
tionem Unigena suus impensissime a Patre flagitavit, quasque per unum ipse baptisma 
ad eamdem hereditatem salutis, pretio immenso partam, vocavit, eo omnes i» admirabili 
eius lumine contendant unanimes? Ecquid non impendere ipsa velit bonitatis providen- 
tiaeque, tum ut Ecclesiae, Sponsae Christi, diuturnos de hac re labores soletur, tum ut 
unitatis bonum perficiat in christiana familia, quae suae maternitatis insignis est frue- 
ius? —- Auspiciumque rei non longius eventurae ea videtur confirmari opinione et fidu- 
cia quae in animis piorum calescit, Mariam nimirum felix vineulum fore, cuius firma 
lenique vi, eorum omnium, quotquot ubique sunt, qui diligunt Christum, unus fratrum 
populus fiat, Vicario eius in terris, Pontiflei romano, tamquam communi Patri obse- 
quentium. Quo loco sponte revolat mens per Ecclesiae fastos ad priscae unitatis no- 
bilissima exempla, atque in memoria Concilii magni ephesini libentior subsistit, Summa 
quippe consensio fidei et par sacrorum communio quae Orientem atque Occidentem per 
id tempus tenebat, ibi enimvero singulari quadam et stabilitate valuisse et enituisse 
gloria visa est; quum Patribus dogma legitime sancientibus, sanctum V rginem esse Dei- 
param, eius facti nuncium a religiosissima civitate exultante manans, una eademque 
celeberrimma Jaetitia totum christianum orbem complevit. — Quot igitur causis fiducia 
expetitarum rerum in potente ac perbenigna "Virgine sustentatur et crescit, tot veluti 
stimulis acui oportet studium quod catholicis suademus in ea exoranda. Illi porro apud 
se reputent quam honestum hoc sit sibique ipsis fructuosum, quam eidem Virgini ac- 
ceptum gratumque certe futurum. Nam, compotes ut sunt unitatis fidei, ita declarant 
et huius vim beneficii se magni pro merito facere, et idem se velle sanctius custodire. 
Nec vero queunt praestantiore ullo modo fraternum erga dissidentes probare animum, 
quam si eis ad bonum recuperandum unum omnium maximum enixe subveniant. Quae 
vere christiana fraternitatis affectio, in omni vigens Ecclesiae memoria, praecipuam 
virtutem consuevit petere ex Deipara, tamquam fautrice optima pacis et unitatis. Eam 
sanctus Germanus constantinopolitanus his vocibus orabat: Christianorum memento, qui 
servi tui sunt: omnium preces commenda, spes omnium adiuva; tu fidem solida, tu eccle- 
sias im unum coniunge ') Sic adhuc est Graecorum ad eam obtestatio: O purissima, cui 
datum accedere ad Filium tuum nullo metu repulsae, tu eum exora, o sanctissima, ut mun- 
do pacem impertiat et eamdem ecclesiis omnibus mentem | adspiret: atque omnes magnifica- 
bimus ie?) — Hue propria quaedam accedit causa quamobrem nobis, dissentientium 
nationum gratia comprecantibus, annuat Maria indulgentius: egregia scilicet quae in 
ipsam fuerunt earum merita, in primisque orientalium Hisce multum sane debetur de 


1) Or. hist. in dormit. Deiparae. 
3) Men. V. maii, Ozozowio» post od. IX de S. Irene V. M. 

veneratione eius propagata et aucta: in his commemorabiles dignitatis eius assertores 
et vindices, potestate scriptisve gravissimi; laudatores ardore et suavitate eloquii insi- 
gnes; dilectissimae Deo imperatrices !), integerrimam Virginem imitatae exemplo, muni- 
ficentia prosecutae; aedes ac basilicae regali cultu  excitatae. — Adiicere unum libet 
quod non abest a re, et est Deiparae sanctae gloriosum. lgnorat nemo, augustas eius 
imagines ex oriente, variis temporum casibus, in occidentem maximeque in Italiam et 
in hanc Urbem, complures fuisse advectae: quas et summa cum religione exceperunt 
patres magnificeque coluerunt, et aemula nepotes pietate habere student sacerrimas. 
Hoe in tacto gestit animus nutum quemdam et gratiam agnoscere studiosissimae matris, 
Significari enim videtur, imagines eas perinde extare apud nostros, quasi testes tempo- 
rum quibus christíana familia omnino una ubique cohaerebat, et quasi communis here- 
ditatis bene cara pignora: earumdeni propterea adspectu, velut ipsa Virgine submo- 
nente, ad hoc etiam invitari animos, ut illorum pie memiaerint quos Ecclesia catholiea 
ad pristinam in complexu suo concordiam laetitiamque amantissime revocat, 

Itaque permagnum unitatis christianae praesidium divinitus oblatum est in Ma- 
ria. Quod quidem, etsi non uno precationis modo demereri licet, attamen instituto Ro- 
sarii optime id fieri uberrimeque arbitramur. Monuimus alias, non ultimum in ipso emo- 
jumentum inesse, ut prompta ratione et facili habeat christianus homo quo fidem suam 
alat et ab ignorantia tutetur errorisve periculo: id quod vel ipsae Rosarii origines fa- 
ciunt apertum. Iamvero huiusmodi quae exercetur fides, sive precibus voce iterandis, 
sive potissimum contemplandis mente mysteriis, palam est quam prope ad Mariam re- 
feratur. Nam quoties ante illam supplices coronam sacram rite versamus, sic nostrae 
salutis admirabile opus commemorando repetimus, ut, quasi praesenti re, ea explicata 
contueamur, quorum serie et effectu extitit illa simul Mater Dei, simul mater nostra. 
Utriusque magnitudo dignitatis, utriusque ministerii fructus vivo in lumine apparent, si 
quis Mariam religiose consideret mysteria gaudii, doloris, gloriae cum Filio sociantem. 
Inde profecto consequitur ut grati adversus illam amoris sensu animus exardescat, at- 
que caduca omnia infra se habens, forti, conetur proposito dignum se matre tanta be- 
neficiisque eius probare. Hace autem ipsa mysteriorum crebra fidelique recordatione 
quum ea non possit non iucundissime affici, et misericordia in homines, longe omnium 
matrum optima, non commoveri, idcirco diximus Rosarii precem peropportunam fore 
ut fratrum causam dissidentium apud ipsam oremus. Ad spiritualis maternitatis eius 
officium proprie id attinet. Nam qui Christi sunt, eos Maria non peperit nec parere po- 
terat, nisi in una fide unoque amore: numquid enim divisus est Christus ?)? debemusque 
una omnes vitam Christi vivere, ut in uno eodemque eorpore fructificemus Deo ?). Quot- 
- quot igitur ab ista unitate calamitas rerum funesta abduxit, illos oportet at eadem ma- 
ter, quae perpetua sanctae prolis fecunditate a Deo aucta est, rursus Christo quadam- 
modo pariat. Hoc plane est quod ipsa praestare vehementer optat; sertisque donata 
-a nobis acceptissimae precis, auxilia vivificantis Spiritus abunde illis impetrabit Qui 


7) S. Cyrill. alex. de fide ad Pulcheriam et sorores reginas. 

utinam miserentis matris voluntati obsecundare ne renuant, suaeque consulentes saluti, 
boni audiant blandissime invitantem: Filioli mei, quos iterum parturio, donec formetur 
Christus im vobis?) — Tali marialis Rosarii virtute perspecta, nonnulli fuere decessores 
Nostri qui singulares quasdam curas eo converterunt ut per orientales nationes dilata- 
retur. In primis Eugenius IV, constitutione Advesperascente, anno data MCCCCXXXIX. 
tum Innocentius XII. et Clemens XI; quorum auctoritate item privilegia ampla Ordini 
Praedicatorum, eius rei gratia, sunt attributa. Neque fructus desiderati sunt, Sodalium 
eiusdem Ordinis contendente sollertia; iique extant multiplici et ciara memoria testati: 
quamquam rei progressibus diuturnitas et adversitas temporum non parum deinde offe- 
cit. Hae vero aetate idem Rosarii colendi ardor quem initio excitatum laudavimus, si- 
militer per eas regiones animis multorum incessit. Quod sane Nostris quantum res- 
pondet inceptis, tantum votis explendis perutile futurum speramus. — Coniungitur cum 
hae spe laetabile quoddam factuni, aeque Orientem attingens atque Occidentem, eisdem- 
que plane congruens votis. Illud spectamus propositum. Venerabiles Fratres, quod in 
pernobili Conventu eucharistico, Hierosolymis acto, initium duxit, templi videlicet exae- 
difieandi in honorem Reginae sacratissimi Rosarii; tdque Patrae in Achaia, non procul 
a locis, ubi olim nomen christianum, ea auspice, eluxit Ut enim a Consilio quod rei 
provehendae curandoque operi, probantibus Nobis, constitutum est, perlibentes accepi- 
mus, iam plerique veswum rogati, collaticiam stipem omui diligentia in id submiserunt; 
etiam polliciti, se deinceps non dissimiliter adfore usque ad operis perfectionem. Fx 
quo satis iam est consultum, ut ad molitionem quae amplitudini rei conveniat, aggredi 
liceat: factaque est a Nobis potestas ut propediem auspicalis templi lapis sollemnibus 
caeremoniis ponatur. Stabit templum, nomine christiani populi, monumentum perensis 
gratiae Adiutrici et Matri caelesti: quae ibi et latino et graeco ritu assidue invocabi- 
tur, ut vetere beneficia novis usque velit praesentior cumulare. 

Iam, Venerabiles Fratres, illuc unde egressa est Nostra redit hortatio. Eia, 
pastores gregesque omnes ad praesidium magnae Virginis, proximo praesertim mense, 
fiducia plena confugiant. Eam publice et privatim, laude, prece, votis compellare con- 
cordes ne desinant et obsecrare Matrem Dei et nostram: Monstra te esse Matrem! Ma- 
ternae sit clementiae eius, familiam suam universam servare ab omni pericule incolu- 
mem, ad veri nominis prosperitatem adducere, praecipuae in sancta unitate fundare, 
Ipsa catholicos cuiusvis gentis benigna respiciat; et vinculis inter se caritatis obstrie- 
tos, alacriores faciat et constantiores ad sustinendum religionis décus, quo simul bona 
maxima continentur civitatis. Respiciat vero benignissiiaa dissidentes, nationes ma- 
gnas atque illustres, animos nobiles officiique christiani memores: saluberrima in illis 
desideria conciliet et conciliata foveat eventuque perficiat. Eis qui dissident ex oriente, 
ila etiam valeat tam effusa quam profitentur erga ipsam religio, tamque multa in eius 
gloriam et praeclara facta maiorum. Eis qui dissident ex occidente, valeat heneficen- 
tissimi patrocinii memoria, quo ipsa pieiatem in se omnium ordinum, per aetates mul- 
tas eximiam, et probavit et muneravit. Utrisque et ceteris, ubicumque sunt, valeat 

vox una supplex catholicarum gentium, et vox valeat Nostra, ad extremum spiritum 
clamans: Monstra te esse Matrem ! 

Interea divinorum munerum auspicem benevolentiaeque Nostrae testem, singu- 
lis vobis cleroque ac populo vestro Apostolicam benedictionem . peramanter imper- 
timus. 


Datum. Romae apud Sanctum Petrum die V. Septembris anno MDCCCVOQC, Pon- 
tificatus Nostri decimo octavo. 


LEO PP. XIII. 


N. 124/ pr. 
Do Jego Exceliencyi Jaśnie Wielmoznego J$ci Pana Hra- 
biego Namiestnika , 
przesłaliśmy z Przewielebną Kapitula katedralna następujący adres pożegnalny: 
Excellencyo! Najdostojniejszy Panie Hrabio! 


Uniżenie podpisany Biskup z obowiązku wdzięczności niewygasłej za liczne 
dobrodziejstwa, które pod rządami Waszej Excellencyi spłynęły na niego i na dyecezyę 
Tarnowską, w myśli staje z gronem Kapituły swojej przed Waszą Excellencyą na 
pożegnanie. 

Jakkolwiek radujemy się z powołania Waszej Excellencyi na najcelniejszego 
Doradzcę Korony, jednak trudno się odjąć żalowi, że oddala sie od nas wielki Opiekun 
tej prowincyi i naszych spraw kościelnych. 

Żałość nasza znajduje ukojenie w silnem przekonaniu, że Wasza Excellencya 
wierny zasadom sprawiedliwości nie wypuści nas ze swej opieki. 

Oby Pan Bóg otaczał Waszą Excellencyą łaskami swymi na owem stanowisku, 
które Najjaśniejszy Monarcha nasz i Król Apostolski z woli Bożej, powierzyć raczył 
Waszej Excellencyi, objawiając tym aktem najwyższą przychylność swoją ku tej pro- 
wincyi Państwa swego. 

Niech do wieńca zasług, które zdobią Waszą Exceilencyą, przyda jaśniejszą 
koronę, która Waszą Excellencyą i ród Jego przezacny, opromieni chwałą w dziejach 
Austryi na chlubę naszą i na wdzięczność potomności. 

W Tarnowie dnia 26 września 1895. 


Na pismo powyższe otrzymaliśmy od Jego Excellencyi JP. Hr. Kazimierza Ba- 
deniego podziękowanie, które WW. Duchowieństwu udzielamy. 
Wasza  Ekscelencyo! 
Najserdeczniej dziękuję za uprzejme słowa, które Wasza Ekscelencya wraz 
z dostojną swą Kapitułą do mnie wczoraj wystósować raczyliście. 
W słowach tych upatruję nowy dowód życzliwości Waszej Ekscelencyi dla 
mnie i proszę mi wierzyć, że zawsze a w obecnej chwili w szczególności wielce sobie 

tę łaskę cenić umię, każdy zaś objaw w tym kierunku do głębi serca mię rozczula 
w okolicznościach, ku którym zdążam. 

Wasza Ekscelencya raczy przyjąć wyrazy mojej głębokiej czci i wysokiego 
poważania, zachować mnie łaskawie w Swej pamięci i Najprzewielebniejszych Księży 
Kanoników najuprzejmiej odemnie pożegnać. 

Waszej Ekscelencvi Uniżony sługa Badeni. 


N. 3282. 
Jego Ces i Kr Apostolska Mość Najjaśniejszy nasz Monarcha, 


najwyższem postanowieniem z dnia 5go Października raczył zamianować Jego Excel- 
lencya J. O. księcia Eustachego Sanguszkę Namiestnikiem swoim Królestw Galicyi i Lo- 
domeryi i Wielkiego Xięstwa Krakowskiego. W przekonaniu, że WW. Duchowieństwo 
dyecezyi Tarnowskiej podzieli radość Naszą z postawienia J. O. Xiecia na czele rządu 
tego Królestwa, wzywamy wszystkich Kapłanów, aby za ten nowy dowód Najwyższej 
łaski Monarszej, czcią i posłuszeństwem otaczało J. 0. Namiestnika, który nietylko sta- 
nowiskiem swojem, ale i hojnością pobożną dla Naszej matki świątyń dyecezalnych, 
i dla zakładów miłosiernych w Tarnowie ma wielki tytuł do naszej wdzięczności. 
Błagajmy Pana Nieba i Ziemi, z którego łaski mamy Ojcowskiego Monarche, o prze- 
obfite w błogosławieństwa i najdłuższe panowanie Jego C. i kr. Apostolskiej Mości, 


a oraz o łaskę madrosci, i szczęśliwe rządy dla J. O. Xiecia Namiestnika nowo mia- 


nowanego. 
E Consistorio Episcopali. 
JTarnoviae, die 8 Octobris 1895. 
IGNATIUS Stanislaus Walczyński 
Eppus. Cancellarius. 


^w drukarni Józefa Styrny w Tarnowie 1895. 

